Filippo Juvarra
<s>Filippo Juvarra (Messina, 7. mart 1676. – Madrid, 31. januar 1736.), bio je talijanski arhitekt i scenograf kasnog baroka, slavan po čitavoj Evropi početkom 18. vijeka.</s>

<s>Biografija 
Juvarra je arhitekturu studirao u Rimu od 1703. do 1714. kod arhitekta Carla Fontane.</s><s>Ispočetka radi kao scenograf u teatru kardinala Pietra Ottobonija u palači Cancelleriji.</s><s>Također je radio scenografiju za poljsku kraljicu Mariju Casimiru d’Arquien u njenom teatru u rimskoj palači Zuccari i za cara Svetog Rimskog Carstva Josepha II za izvedbu Scarlattijeve opere Giunio Bruto.</s>

<s>Juvarra je 1714. imenovan dvorskim arhitektom Kraljevine Sicilije, pa se preselio u Torino, prijestolnicu savojske dinastije.</s><s>Tamo je preuzeo posao treće restauracije i proširenja grada Torina.</s><s>U Savoji je realizirao svoja dva najveća remek-djela: kraljevski lovački dvorac u Stupinigi (započet 1729) i crkvu Madona od Carmina u Torinu (1732).</s><s>To su njegova najveća djela na Apeninskom poluotoku.</s><s>Također je projektirao i tokom 1719. i 1720. podigao palaču Mafri za portugalskog kralja Joãa V. Sudjelovao je i na velikom natječaju za rekonstrukciju sakristije Bazilike sv. Petra, na kom je pobijedio.</s>

<s>Od 1719. do 1720. boravi u Portugalu, gdje je projektira palaču lisabonske patrijarhije i radi na sanaciji katedrale.</s><s>Po povratku u Torino radi na fasadi palače Madame (1718–1721), na dekoraciji palače Venarije, zamka Rivolija i izgradnji teatra Stupinigija (1730–1731).</s><s>U Madrid je pozvan 1735. gdje radi na projektima za kraljevske palače Real, La Granju i Aranjuez.</s>

<s>U svojim ranijim projektima za torinske građevine, Juvarra je preferirao statične i oštro definirane prostore.</s><s>Takve su San Filippo Neri (1715), Superga (1717) i Madama (1718), dok je u onim realiziranim u poznijim godinama, nastalim i pod utjecajem scenografije, naučio tretirati građevine kao jedinstvene cjeline.</s><s>Njegova kasnija djela su zapažena zbog koncepta prostora, u kom svjetlo i prozračne prostorije stvaraju fluidan i elegantan efekt.</s><s>Ti njegovi kasniji radovi spadaju u red najljepših primjera ranog rokoko stila na Apeninskom poluotoku.</s>

<s>Izvori</s>

<s>Vanjske veze</s>

<s>Juvarra, Filippo</s>

<s>Italijanski scenografi
Italijanski arhitekti
Barokni arhitekti
Umjetnici rokokoa
Biografije, Messina
Biografije, Rim
Biografije, Torino
Biografije, Madrid</s>

